Sudanin toisessa sisällissodassa Kiir Mayardit toimi &lt;a href="Sudanin%20kansanvapautusarmeija/liike"&gt;Sudanin kansanvapautusarmeijan/liikkeen&lt;/a&gt; (SPLM) johtoportaassa ja kohosi myöhemmin puolueen aseellisen siiven johtoon. John Garangin kuoltua vuonna 2005 Kiir Mayardit valittiin hänen työnsä jatkajaksi Etelä-Sudanin alueen presidenttinä ja Sudanin ensimmäisenä varapresidenttinä. Etelä-Sudan itsenäistyi Kiir Mayarditin presidenttikauden aikana, ja hän on itsenäisen Etelä-Sudanin ensimmäinen valtionpäämies vuodesta 2011. Etnisyydeltään Kiir Mayrdit on dinka. Salva Kiir on vakaumuksellinen kristitty ja hänen tavaramerkkinsä on ollut päässään oleva cowboy-hattu. Hatun käyttö sai alkunsa vuonna 2006, kun Kiir Mayardit sai yhden sellaisen lahjaksi George W. Bushilta, ja hänen kerrotaan omistavan muutamia vastaavia.